# மார்ச்சு 3



## நிகழ்வுகள்
- 473 &ndash; கிளிசேரியசு மேற்கு உரோமைப் பேரரசராக நியமிக்கப்பட்டார்.
- 724 &ndash; யப்பானியப் பேரரசி கென்சோ முடிதுறந்தார். ஷோமு புதிய பேரரசராகப் பதவியேற்றார்.
- 1284 &ndash; வேல்சு இங்கிலாந்துடன் இணைக்கப்பட்டது.
- 1575 &ndash; இந்தியாவின் முகலாயப் பேரரசர் அக்பர் வங்காளப் படைகளைத் தோற்கடித்தார்.
- 1585 &ndash; அந்திரேயா பலாடியோ வடிவமைத்த ஒலிம்பிக் நாடக அரங்கு விசென்சா நகரில் திறக்கப்பட்டது.
- 1833 &ndash; அகிலத்திரட்டு அம்மானையின்படி, நாராயணனின் அவதாரமாக அய்யா வைகுண்டர் திருச்செந்தூரில் பிறந்தார்.
- 1845 &ndash; புளோரிடா அமெரிக்காவின் 27வது மாநிலமாக அறிவிக்கப்பட்டது.
- 1857 &ndash; இரண்டாவது அபினிப் போர்: பிரான்சும் ஐக்கிய இராச்சியமும் சீனா மீது போரை அறிவித்தன.
- 1859 &ndash; ஐக்கிய அமெரிக்காவில் மாபெரும் இரண்டு-நாள் அடிமை ஏலம் நிறைவடைந்தது.
- 1861 &ndash; உருசியாவின் இரண்டாம் அலெக்சாந்தர் பண்ணையடிமைகளை விடுவித்தார்.
- 1873 &ndash; அஞ்சல் மூலம் "ஆபாசமான, அல்லது கவர்ச்சியான" நூல்களை அனுப்புவது அமெரிக்காவில் தடை செய்யப்பட்டது.
- 1878 &ndash; உதுமானியப் பேரரசிடம் இருந்து பல்கேரியா விடுதலை அடைந்தது. அடுத்த சில மாதங்களில் பெர்லினில் நடந்த ஆறு நாடுகளின் மாநாட்டில் இவ்வுரிமை மறுக்கப்பட்டு, பல்கேரியா உதுமானியப் பேரரசின் குத்தகை நாடு என அறிவிக்கப்பட்டது.
- 1904 &ndash; எடிசனின் போனோகிராமைக் கொண்டு முதன் முதலாக அரசியல் ஆவணம் ஒன்றின் ஒலிப்பதிவை இரண்டாம் வில்லியம் உருவாக்கினார்.
- 1905 &ndash; உருசியப் பேரரசர் இரண்டாம் நிக்கலாஸ் மக்கள் பிரதிநிதிகளைக் கொண்ட சபையை ஏற்படுத்த இணங்கினார்.
- 1913 &ndash; பெண்களுக்கான வாக்குரிமை கோரி அமெரிக்காவில், வாசிங்டன் நகரில் பெண்களின் மாபெரும் ஆர்ப்பாட்டப் பேரணி இடம்பெற்ரது.
- 1918 &ndash; முதலாம் உலகப் போரில் உருசியாவின் பங்களிப்பை முடிவுக்குக் கொண்டுவர செருமனி, ஆஸ்திரியா, உருசியா ஆகியன உடன்பாட்டிற்கு வந்தன.
- 1923 &ndash; டைம் இதழின் முதல் பதிப்பு வெளியிடப்பட்டது.
- 1924 &ndash; உதுமானியப் பேரரசின் கலிபா இரண்டாம் அப்துல்மெசித் பதவியில் இருந்து அகற்றப்பட்டதை அடுத்து 14-ஆம் நூற்றாண்டின் பழமை வாய்ந்த இசுலாமியக் கலீபகம் முடிவுக்கு வந்தது.
- 1931 &ndash; ஐக்கிய அமெரிக்கா *த ஸ்டார்-ஸ்பாங்கிள்ட் பானர்* என்ற பாடலை தனது நாட்டுப்பண்ணாக ஏற்றுக் கொண்டது.
- 1938 &ndash; சவூதி அரேபியாவில் எண்ணெய் கண்டுபிடிக்கப்பட்டது.
- 1939 &ndash; மும்பாயில் மகாத்மா காந்தி பிரித்தானியருக்கு எதிராக உண்ணாநோன்பை ஆரம்பித்தார்.
- 1940 &ndash; சுவீடனில் இடதுசாரி கம்யூனிஸ்டுக் கட்சியின் செய்திப்பத்திரிகை அலுவலகம் மீது தாக்குதல் நடத்தப்பட்டதில் ஐவர் கொல்லப்பட்டனர்.
- 1942 &ndash; இரண்டாம் உலகப் போர்: மேற்கு ஆஸ்திரேலியாவில் புரூம் என்ற நகரில் சப்பானின் பத்து போர் விமானங்கள் குண்டுத் தாக்குதலில் ஈடுபட்டதில் 100 பேருக்கு மேல் கொல்லப்பட்டனார்.
- 1943 &ndash; இரண்டாம் உலகப் போர்: லண்டனில் விமானக் குண்டுத்தாக்குதலின் போது சுரங்கத் தொடருந்து நிலையத்தில் ஒதுங்கிய 173 பேர் நெரிசலில் சிக்கி இறந்தனர்.
- 1945 &ndash; இரண்டாம் உலகப் போர்: அமெரிக்க, பிலிப்பீனியப் படையினர் மணிலாவை மீண்டும் கைப்பற்றினர்.
- 1945 &ndash; இரண்டாம் உலகப் போர்: பிரித்தானிய வான்படையினர் நெதர்லாந்தின் டென் ஹாக் நகர் மீது தவறுதலாகக் குண்டுகளை வீசியதில் 511 பேர் உயிரிழந்தனர்.
- 1953 &ndash; கனடிய பசிபிக் ஏர் லைன்சு விமானம் ஒன்று கராச்சியில் வீழ்ந்ததில் 11 பேர் உயிரிழந்தனர்.
- 1958 &ndash; ஈராக்கின் பிரதமராக நூரி-அல்-சயீது எட்டாவது தடவையாகத் தேர்ந்தெடுக்கப்பட்டார்.
- 1969 &ndash; நாசாவின் அப்பலோ 9 விண்ணில் ஏவப்பட்டது.
- 1974 &ndash; பாரிசு அருகில் துருக்கிய விமானம் ஒன்று வீழ்ந்ததில் அதில் பயணம் செய்த அனைத்து 346 பேரும் உயிரிழந்தனர்.
- 1985 &ndash; சிலியில் வால்பரைசோ என்ற பகுதியில் 8.3 அளவு நிலநடுக்கம் ஏற்பட்டதில் 177 பேர் உயிரிழந்தனர்.
- 1986 &ndash; ஆத்திரேலியா ஐக்கிய இராச்சியத்தில் இருந்து முழுமையான விடுதலை பெற்றதற்கான "ஆத்திரேலியா சட்டம் 1986" நடைமுறைக்கு வந்தது.
- 1991 &ndash; சோவியத் ஒன்றியத்தில் இருந்து பிரிந்து செல்ல ஆதரவாக லாத்வியாவின் 74% மக்களும் எஸ்தோனியாவின் 83% மக்களும் வாக்களித்தனர்.
- 2005 &ndash; இசுட்டீவ் பொசெட் என்ற அமெரிக்கர் எரிபொருள் எதுவும் மீள நிரப்பாமல் தனியே விமானம் ஒன்றில் உலகைச் சுற்றி வலம் வந்து சாதனை படைத்தார்.
- 2013 &ndash; கராச்சியில் சியா முசுலிம்கள் வாழும் பகுதியில் குண்டு வெடித்ததில் 45 பேர் கொல்லப்பட்டனர், 180 பேர் காயமடைந்தனர்.

## பிறப்புகள்

- 1790 &ndash; ஜான் ஆஸ்டின், ஆங்கிலேய சட்ட வல்லுநர், அரசியல் சிந்தனையாளர் (இ. 1859)
- 1839 &ndash; ஜம்சேத்ஜீ டாட்டா, இந்தியத் தொழிலதிபர் (இ. 1904)
- 1845 &ndash; கியார்கு கேன்ட்டர், உருசிய-செருமானியக் கணிதவியலாளர், மெய்யியலாளர் (இ. 1918)
- 1847 &ndash; அலெக்சாண்டர் கிரகாம் பெல், தொலைபேசியைக் கண்டுபிடித்த இசுக்கொட்டிய-அமெரிக்கப் பொறியியலாளர் (இ. 1922)
- 1860 &ndash; அலெக்சி பேவர்ஸ்கி, உருசிய வேதியியலாளர் (இ. 1945)
- 1882 &ndash; சார்லசு பொன்சி, இத்தாலியத் தொழிலதிபர் (இ. 1949)
- 1906 &ndash; யெவ்கேனி கிரினோவ், சோவியத்-உருசிய வானியலாளர், புவியியலாளர் (இ. 1984)
- 1924 &ndash; சி. சிவஞானசுந்தரம், ஈழத்து இதழியலாளர், எழுத்தாளர் (இ. 1996)
- 1931 &ndash; குலாம் முஸ்தபா கான், இந்திய இசையமைப்பாளர்
- 1941 &ndash; பங்காரு அடிகளார், தமிழக ஆன்மீக குரு (இ. 2023)
- 1943 &ndash; சங்கர் கணேஷ், தென்னிந்தியத் திரைப்பட இசையமைப்பாளர்கள்
- 1944 &ndash; ஜெயச்சந்திரன், தென்னிந்தியத் திரைப்படப் பின்னணிப் பாடகர் (இ. 2025)
- 1950 &ndash; திக்குவல்லை கமால், இலங்கை எழுத்தாளர்.
- 1955 &ndash; கணபதி கணேசன், தமிழ் இதழியலாளர் (இ. 2002)
- 1955 &ndash; தோர்ச்யீ காண்டு, இந்திய அரசியல்வாதி (இ. 2011)
- 1955 &ndash; ஜஸ்பால் பட்டி, இந்தியத் திரைப்பட நடிகர் (இ. 2012)
- 1958 &ndash; லதா ரஜினிகாந்த், இந்தியத் திரைப்படத் தயாரிப்பாளர், பின்னணிப் பாடகி
- 1970 &ndash; இன்சமாம் உல் ஹக், பாக்கித்தான் துடுப்பாட்ட வீரர்
- 1982 &ndash; ஜெசிக்கா பைல், அமெரிக்க நடிகை, பாடகி
- 1985 &ndash; வரலட்சுமி சரத்குமார், தமிழ்த் திரைப்பட நடிகை

## இறப்புகள்

- 1644 &ndash; குரு அர்கோவிந்த், ஆறாவது சீக்கிய குரு (பி. 1595)
- 1703 &ndash; ராபர்ட் ஹூக், ஆங்கிலேய கட்டிடக் கலைஞர், மெய்யியலாளர் (பி. 1635)
- 1707 &ndash; ஔரங்கசீப், முகலாயப் பேரரசர் (பி. 1618)
- 1900 &ndash; பிரெட்ரிக் வில்லியம் ஸ்டீவென்ஸ், பிரித்தானியக் கட்டிடக்கலைஞர் (பி. 1847)
- 1940 &ndash; கடம்பி மீனாட்சி, இந்திய வரலாற்றாய்வாளர் (பி. 1905)
- 1944 &ndash; குமாரதுங்க முனிதாச, சிங்களக் கவிஞர், பத்திரிகையாளர் (பி. 1887)
- 1985 &ndash; யோசிப் சுக்லோசுகி, சோவியத்-உக்கிரைனிய வானியலாளர் (பி. 1916)
- 1996 &ndash; சி. சிவஞானசுந்தரம், ஈழத்து இதழியலாளர், எழுத்தாளர் (பி. 1924)
- 2010 &ndash; குருவிக்கரம்பை வேலு, சுயமரியாதை இயக்கத் தலைவர் (பி. 1930)
- 2011 &ndash; வெ. இராதாகிருட்டிணன், விண்வெளி அறிவியலாளர் (பி. 1929)
- 2016 &ndash; பெர்த்தா காசிரீஸ், ஒந்துராசு சூழலியலாளர் (பி. 1973)
- 2016 &ndash; மார்ட்டின் குரோவ், நியூசிலாந்து துடுப்பாளர் (பி. 1962)
- 2018 &ndash; ரோஜர் பேனிஸ்டர், ஆங்கிலேய தடகள வீரர் (பி. 1929)

## சிறப்பு நாள்
- மாவீரர் நாள் (மலாவி)
- உலகக் காட்டுயிர் நாள்
- விடுதலை நாள் (பல்கேரியா)
- அன்னையர் நாள் (ஜார்ஜியா)